**Datganiad Personol/CV/Llythyr Cais**

Syniadau sydd yn y pecyn hwn ar gyfer y mathau o weithgareddau i ddatblygu Sgiliau ar gyfer creu Datganiad Personol/CV/Llythyr Cais.

Buasai’n syniad i bob un myfyriwr edrych ar sut mae creu Datganiad Personol/CV/Llythyr Cais - peidiwch wahaniaethu rhwng y rhai sydd eisiau mynd i brifysgol/byd gwaith.

Awgrymir hefyd eich bod yn trafod gyda Phennaeth Blwyddyn 12/13 ynglŷn â’r mathau o weithgareddau sydd eisoes yn bodoli yn eich ysgol. Ar gyfer y Cynllun Cyrchfan mae’n hanfodol eich bod yn cyd-weithio’n agos gyda’r person sy’n gyfrifol am UCAS/Prentisiaethau/Profiad Gwaith ac ati.

* CV cyfoes yn rhoi rhestr o gymwysterau, profiadau a hanes cyflogaeth yn ôl eu trefn gronolegol;
* llythyr ffurfiol i gefnogi cais am swydd neu ddatganiad personol ar gyfer cais UCAS;
* dadansoddiad o'r sgiliau a'r priodoleddau personol sydd ganddyn nhw, profiadau a gafwyd a chymwysterau a gyflawnwyd yn barod a'r bylchau y mae angen ymdrin â nhw er mwyn llwyddo yn y gyrfaoedd hyn;

7 awr

|  |  |
| --- | --- |
| Awr | Gweithgaredd |
| 1 | Gweithdy |
| 2 | Gweithdy |
| 3 | Mapio syniadau |
| 4 | Siaradwr gwadd |
| 5 | Ysgrifennu paragraff agoriadol |
| 6 | Sut i ysgrifennu CV |
| 7 | Sut i ysgrifennu Llythyr Cais |

Crynodeb

Cyfunir gwers 1 – 3. Buasai modd cynnal y sesiwn gyda’r holl flwyddyn mewn un ystafell fawr efallai o fewn cyfnod di-amserlen neu mewn gwersi unigol gyda grwpiau llai o fyfyrwyr.

Gwers 4 – Siaradwr gwadd. Yma bydd angen cysylltu gyda Swyddog Outreach/Marchnata’r Prifysgolion – Bangor/Aberystwyth/Glyndŵr. – a gofyn iddynt ddod i’r ysgol i drafod Datganiadau Personol. Mae’r cyflwyniad fel arfer yn para am tua 1 awr.

Gwers 5 – Dechrau meddwl am ysgrifennu paragraff agoriadol a pharagraff i orffen y gwaith.

Gwers 6 – Buasai’r wers hon yn well o fewn cyswllt dosbarth – bydd angen Ystafell TGCh.

Gwers 7 – Buasai’r wers hon yn well o fewn cyswllt dosbarth – bydd angen Ystafell TGCh.